
KONFÊRANS 


24. 09. 2017: Dîroka Kevnar a Kurdistanê (2) 



Pervîn Cemîl, seroka Buroya Kurdî, konfêransa li 
ser dîroka kevnar a Kurdistanê, ku ji aliyê bavê wê, 
Ekrem Cemil Paşa, di 1972 de, li Şamê, li Sûriyê, 
hati bû nivîsîn, ajot (dewam kir). Ew li ser şahiyên 
(padişahî, dewlet) kurdî li bin filletî û islamê 
peyivî. 

226 Piştî Zayîna îsa: SASANÎ 

Vê imperatoriya mezzin 426 salan ajot û 28 
imperatorên wê hebûn. Sasanî weka Faris hatine 
nasîn, lê ew Kurd bûn. Avakerê vê imperatoriyê 
Erdişîrê Babekî, ji malbata Key Kubbadê Kurd û 
Key Behmen, bû. Ango, ew Med, ne Faris, bû. 


Navê Sasaniyan ji Sasan, kurrê Erdişîrê Babekî, 
hatiye. Navdartirîn imperatorên wan Erdişîrê 
Babekî, Şapûr I, Şapûr II û Nûşîrevan bûn: 

226 Piştî Zayînê: Erdişîrê Babekî. Wî Part 
(Aşkanî) şikandin. Wî şerrê Imperatoriya Roma, 
Gurcistan, Pontus, Ermenistan, Kapadokya, Lîdya 
û Mêzopotamya Jorîn dikir. Di 233 de, Roma ew 
şikand û hemî Mêzopotamya jê stend. 

240: Şapûr I. Ew kurrê Erdişîr bû. Wî şerrê Roma 
kir û ew şikand, hemî navçeyên jorîn ji nuh de 
stendin û imperatorê Roma, Valêryen, xist zîndanê. 

310: Şapûr II. Di 244 de, wî şerrê Mêzopotamya, 
îbêrya, Ermenistan, Kapadokya, Antakya û Humsê 
(her duyên dawîn li Sûriyê) kir. Piştre, wî Kîlîkya 
(Adana, li Tirkiya nuha) û gelek cî li Sûriyê 
stendin. Di 206 de, Roma ew li nêzîkî Riha (Urfa, 
li Kurdistana Tirkiyê) şikand û imperator Valêryen 
ew xist zîndanê. 

631: Nûşîrewan. Ew imperatorê sasanî yê 20mîn û 
birûmettirîn bû. Loma, navê wî hati bû kirin 
Nûşîrewanê Adil. Wî Roma, Tirk û Hindiyan 
şikandin û Şam, Enbar û Qefqasya stendin. Wî 
sînorên imperatoriya xwe heta Hindistan û 
Tirkmenistanê fireh kirin. Di 562 de, imperatorê 
bîzansî Justinyen bicarek şikand. 

PIŞTÎ ISLAMÊ 
A. Dema Ebbasivan: 

a) 7 mîriyên kurdî (922 - 1.240): Loristana 
Mezzin, Axşadî, Dîlemî, Hesnewî, Merwanî, 
Eyyûbî (Selaheddînê mezzin, ku Xaçparêz şikandin 
û Quds ji wan stend), Xoristan û Sîsistan. 

b) 39 mîriyên kurdî 

c) Mîriyên kurdî li îranê (ku weka Faris hatine 
nasîn): 

1- Sawafî (1.501 p.z.) 

2- Pehlewî (1925 -1979) 

HEVKARÎ BI RÊXISTINÊN DIN RE 

11. 09. 2017: Seredana "VGC" 

Fêdêrasyona Internationaal Comitê, ku Buroya 
Kurdî endama wê ye, seredaneke rehberî ya VGC 
"Vlaams Gemeenschapscommissie) (Wezareta 
Civaka Flamanî li Bruksêlê) pêk anî. Berpirsiyarek 
amanc û xebata wê şirove kirin û piştre em li nav 
avahiyê gerrandin û me xwarineke sivik "lunch" 
xwar. 

BEŞDARBÛNA ÇALAKIYÊN RÊXISTINÊN 
DIN 

16. 09. 2017: Xwepêşandan ji bo Serxwebûna 
Kurdistana Iraqê 

Nimînendetiya Hukûmeta Kurdistana Iraqê li bal 
Yekîtiya Ewropî û Rêxistina Hevbeş ya Partiyên 
Kurdistanî li Beljîka xwepêşandanek li meydana 
Schumann, li hemberî sazendeyên Yekîtiya 
Ewropî, ji bo pîrozkirina giştpirsiyê (referendum) li 
ser serxwebûna Kurdistana Iraqê, pêk anî (li jêr 
binêre). 



Dilawer Ajgeyî, nimînendeyê hukûmeta 
Kurdistanê, û Hebîb Ibrahîm, berdevkê Rêxistina 
Hevbeş ya Partiyên Kurdistanî li Beljîa, peyivîn. 
Koma nuzîkê "Nûjîn" û stranbêj Xêro Ebbas 
bernameyeke hunerî pêşkêş kir. Çend hezar kesan 
meydan dagirt, bi sedan alên kurdî hilda û dîlan 
kir. Rojnamevanê tora çapemeniya kurdî 
"Rûdaw"ê, Dilbixwîn Dara, hevpeyvînek bi Pervîn 
Cemîl re kir. 

28. 09. 2017: Destpêkirina sala akadêmîk a 
Dibistana Bilind "Erasmus" 

Enstituya bilind a flamanî "Erasmus" sala 
akadêmîk 2017-2018 li şanoya "Kaaitheater" vekir. 
Fîlmeke belgeyî hat nîşan dan, çend berpirsiyarên 
vê zanîngehê peyivîn, lîzvanên (acteurs) komîk lîzt 
û piştre xwarineke sivik "reception" hat pêşkêş 
kirin. Eywan tijje bû û xelk dilgeş bû. 

NUÇE JI KURDISTANE 


KURDISTANA IRAQÊ 


GIŞTPIRSÎ LI SER SERXWEBÛNÊ 



Di 25. 09. 2017 de, Giştpirsî (referendum) li ser 
Serxwebûna Kurdistanê bû. Rûniştevanên 
Kurdistanê û yên navçeyên ku li derveyî sînorên 
wê ne, weka Kerkûkê, û li welatên derve, beşdarî 
wê bûn. Bi tevayî, 72,16% ji xelkê ku mafê wî yê 
dengdanê heye beşdarî wê bûn. Ji wan, 92.73% got 
"Belê". 

400 çavdêrên navneteweyî û 2.000'ên hundirî 
çavdêriya dengdanê kir. 159 mêdyayên biyanî û 
500'ên hundirî ew rûmal kir. 

BERTEK (REACTIONS) LI CIHANÊ 

BERTEKÊN ERÊNÎ ( pozîtîf) 

Kurd li çihanê 

Li 4 beşên Kurdistanê, Ewropa, Amerîka û derên 
din, Kurdan bi girseyî şahbûna xwe ya mezzin û 
piştgiriya xwe ji serxwebûna Kurdistanê re, nîşan 
dan : Xwepêşandanên mezzin, cêjn, konferans, 
daxuyaniyên çapemeniyê, daxuyaniyên ramyariyî 
(siyasî) ... 

Li xwepêşandanên li bajarên cihê yên Kurdistana 
Iraqê, serok Mesûd Berzanî peyivî û sedemên ku 
hişt ku Kurd vê serxwebûnê bixwazin şirove kirin 
û got ku ew amade ye ku bi hukûmeta iraqê re 
giftûgo bike. 


Wezareta bazarsanivê v a Kurdiştanê_ 

Birêvebirê giştî yê wezareta bazarganî û pîşesaziyê 
ya Kurdistana Iraqê, Dr. Ebdul-Rezzaq Nacendî, 
daxuyand ku bazarên Kurdistanê tijje ne û ku eger 
sînor bên girtin jî ewê têra salekê bikin. 

Tirkmenên Kerkûkê 

- - - 

Di 18 Ilon de, êvarê, xwepêşandanek ji bo 
piştgiriya giştpirsiyê li hemberî avahiya Tevgera 
Neteweyî ya Tirkmenî bû. Dergevanan agir berda 
xelk. Kesek mir û 5 jî birîndar bûn. 

Êlên erebî vên sunnî 

Berpirsiyarên êlên (eşîr) erebî yên sunnî 
konfêransek li Hewlêrê, li Kurdistanê, kir. Wan tê 
de piştgiriya xwe ji giştpirsiyê re nîşan da û hemî 
cezayên li dijî Kurdistanê red kirin. 

Erebên Mûşilê 

Erebên ku li Rojavaya çemmê Diclê dijîn piştgiriya 
xwe ji giştpirsiyê re nîşan da û got ku ew dixwazin 
bi Kurdan re bijîn. Li vê navçeyê, nêzîkî 400 
gundên erebî, ku tê de ji 5.000 malbat bêtir dijîn, 
hene. 

Erebiştana Suûdî 

Balyozê (sefîr) Erebistana Suûdî li Amerîka, 
Abdullah Muellimî, li civîna Neteweyên Yekbûyî 
li New Yorkê ji ajansa kurdî Rûdawê re daxuyand 
ku ewê pêwendiyên welatê wî bi Kurdistanê re 
weka berê bajon (dewam bikin). 

Bankeke tirjd 

Alîkarê birêvebirê banka tirkî "Iş Bank" li 5mîn 
Foruma Daimî ya Maliyê li Istanbulê daxuyand ku 
ewê şaxa vê bankê li Kurdistanê pêwendiyên xwe 
pê re bajon. 

Işmîl 

Berê roja giştpirsiyê, di 11 îlon 2017 de, wezîrê 
israîlî yê dadê, Ilêt Şakêd, li Tel-Evîvê, li 
konfêranseke li ser têrrorîsmê, got ku Israîl bi xurtî 
piştgiriya serxwebûna Kurdistanê dike. 

Rojnameya israîlî Hartiz jî got ku avakirina 
Kurdistaneke serbixwe di berjewendiya welatên 













rojavayî û Eropa de jî ye û ku, ji bo vê yekê, divê 
ku ew piştgiriya Kurdan bikin. 

Serokwezîrê israîlî Benyamîn Natanyahû got ku 
Israîl tecrubeya gelê kurd ku dewletekê ava bike 
rewa (meşrû') dibîne, ji bo ku ew bixwe li dijî 
têrrorîsmê şerr dike. Lê wî got ku PKK rêxistineke 
têrrorîst e. 

Di 11 îlon de, wezîrê israîlî yê dadê (edalet), 
Ayelet Şakêd, jî daxuyand ku Israîl piştgiriya 
serxwebûna Kurdistanê dike. 

Katalonva 

Di 25 îlon de, rojek piştî giştpirsiyê, serokê herêma 
Katalonya, li Ispanya, Charles Puigdemont, ji serok 
Mesûd Berzanî re têlêfon kir û ew pîroz kir 
(Katalonya serxwebûna xwe dixwaze). 

Ajmanşa 

Li gel xwestina Bexdadê ku şandina firokeyên xwe 
balefirgeha Hewlêrê rawestîne, şirketa almanî 
Lufthansa firrînên xwe ajotin (dewam kirin). 

Franşa 

Koşka Elysêe daxuyand ku serokê fransî 
Emmanuel Macron ji serokwezîrê iraqî Heyder 
Ebadî re got ku divê ku Bexdad mafên gelê kurd 
nas bike (bi awakî resmî bipejirîne) û pirsan 
(problêman) dernexîne. Û wî got jî ku ewê Fransa 
alîkariya Iraqê bike ku pirsên xwe çare bike. 

Komara Karabaxê 

Komara Karabaxê li Qefqasya, di navbera 
Azerbaycan û Ermenistanê de, ye. Wê piştgiriya 
xwe ji serxwebûna Kurdistanê re daxuyand. 

BERTEKÊN NEYÊNÎ (nêgatîf) 

Parlementa imgî 

Di 14 îlon de, parlementa iraqî biryar stend ku 
parêzgarê (walî) Kerkûkê, Necmeddîn Kerîm, ji 
karê wî bavêje. Kerîm di 17 îlon de konfêranseke 
çapemeniyê pêk anî û tê de got ku ev biryar ne 
rewa (meşrû') ye, ji bo ku bitenê dadgehek dikare 
di vî warî de biryar bistîne. 

Di 19 îlon de, encumena parêzgeha Kerkûkê ev 
biryara parlementa iraqî red kir û got ku ew ne 
rewa ye. 


Dadgeheke iragî 

Di 18 îlon de, Dadgeha Bilind a iraqî daxyand ku 
wê biryar stend ku berê ku ew li ser rewabûna vê 
giştpirsiyê biryar bistîne, divê ku ew neyê pêk anîn. 

Serokwezîrê iragî 

Di 19 îlon de, serokwezîrê iraqî Heyder Ebadî ji 
rojnamevan û pirsporên ramyariyî (siyasî) re 
daxuyand ku ew vê giştpirsiyê, li hundir û li 
derveyî Kurdistanê, red dike. Û wî got jî ku Kurd li 
piraniya sazendeyên Iraqê cî girtine. Bi ser de jî, 
firrîna firokeyan ji Bexdadê ber bi firokexaneya 
Hewlêrê hat qedexe kirin. 

Hukûmeta tirjd 

Çend caran û li derên cihê, serokwezîrê tirk, Recep 
Tayyip Erdogan, û serokwezîrê wî, Binali 
Yildirim, dijberiya xwe ya mezzin li dijî vê 
serxwebûnê daxuyand û gef (tehdîd) kir ku ewê 
bilivin. Hev-serokê Partiya Yekîtiya Dêmokratîk 
(PYD, a Kurdistana Sûriyê û ku nêzîkî PKKê ye), 
Salih Muslim, got ku eger Tirkiye êrîşî Kurdistana 
Iraqê bike, ewê YPG (Yekîtiyên Parastina Gel, ku 
girêdayî PYD ne) wê biparêzin. 

Trump û Erdoûan 

Di 22 îlon de, serokê amerîkî Donald Trump û 
hevkarê wî yê tirk Recep Tayyip Erdogan li New 
Yorkê civiyan û daxuyaniyeke hevbeş li dijî 
giştpirsiya li Kurdistana Iraqê kir. 

Amenka 

Wezîrê amerîkî yê karên derve, Rex Tillerson, 
daxuyand ku ewê welatê wî vê giştpirsiyê nas 
neke. 

Hukûmeta Îmnî 

Li ser daxwaziya hukûmeta iraqî, îranê firrînên 
xwe ber bi firokexaneya Kurdistana Iraqê 
rawestandin. 

Encumena Ewlehiyê y a U.N.ê 
Encumena Ewlehiyê ya Neteweyên Yekbûyî 
dilgiraniya xwe ji bo daxuyandina yekaliyî ya vê 
giştpirsiyê ji aliyê hukûmeta Kurdistanê û hêviya 
xwe ku ev yek bi danûstendina bi Bexdadê re bibe 
daxuyand. 

Lê berdevkê U.N.ê, Stephane Dujarric, got ku ewê 
nivîsgeha wî li Iraqê alîkariya hemî aliyan bike. 

Qeter 

Qeterê bersîveke êrênî da banga Bexdadê û 
daxuyand ku ewê ji 29 Ilon de firrînên xwe ber bi 
Kurdistanê rawestîne. 

(rudawMet, avestakurd.net, 12.09, 25-29.09.2017) 

DÛMAHÎKA ŞERRÊ LI DIJÎ DEWLETA 
ISLAMÎ 

KERKÛK 

Di 16 îlon 2017 de, teqînek li ser riya Bexdadê bû. 
3 kes mirin û 9 jî birîndar bûn. 

(Rudawjiet, 16.09.2017) 

Di 21 îlon de, serokwezîrê iraqî daxuyand ku 
yekemîn tevgera leşkerî li Hewîcê dest pê kir. Ev 
bajarok weka keleha Dewleta Islamî tê dîtin. 

Bi amadebûna nimînendeyê Hevbendiya 
Navneteweyî, lihevkirinek li ser vê yekê di navbera 
berpirsiyarên leşkerê iraqî û Pêşmerge de hat wajo 
(imza) kirin. 

(Rudawjieti 2J, Û 24^09^2012} 

MÛSIL 

Di 17 îlon de, serokwezîrê iraqî Heyder Ebadî 
daxuyand ku 1.300 endamên malbatên şervanên 
Dewleta Islamî li kampa penaberan a Başîkê 
dimînin û ku netewahiya 500 ji wan tirkî ye. Û wî 
got jî ku ev malbat di dema şerr de li wê derê hatin 
bi cî kirin û ku Tirkiyê soz da bû ku wan vegerîne, 
lê ku heta nuha tutişt di vî warî de ne kiriye. 

I Rudaw. net, 17.09.2017) 

MEXMÛR 

Di 17 îlon de, 3 şervanên Dewleta Islamî êrîşî 
bingeheke leşkerî ya amerîkî li gundê Pungînê, li 
bajarokê Qeracê, kir. 2 ji wan xwe teqand û yê 
3mîn ji aliyê serbazan (esker) hat kuştin. 

I rudaw. net, 17.09.2017) 


SEREDANÊN KURDISTANÊ 


Erebiştana Şuûdî 



Di 16 îlon 2017 de, wezîrê suûdî ji bo karên 
Kendavê, Tamir Sebhan, tevî şandekê rastî serokê 
Kurdistanê, Mesûd Berzanî, hat. Wî pesna gelê 
Kurdistanê û Pêşmerge kir û got ku welatê wî 
amade ye ku roleke nêzîkkirinê di navbera Hewlêr 
û Bexdadê de bilîze, ji bo ku alîkariya wan bike ku 
pirsên xwe çare bikin. Berzanî bersîva wî da û got 
ku Kurdistan tucar deriyê dyalogê ne girtiye. 

( mdaw. net, 16.09.201 7 ) 

Hollanda 

Di 20 îlon de, serokwezîrê kurd Nêçîrvan Berzanî 
pêşwaziya balyozê nuh ê hollandî li Iraqê, Matgez 
Wolter, û şanda wî kir. Balyoz got ku ew çû 
seredana kampên penaberan li Kurdistanê û ku li 
gel boraneke (krîz) malî, hukûmet û Pêşmergeyên 
Kurdistanê roleke mezzin di pêşwazîkirina wan de 
dilîzin. 

Serokwezîr ji şandê re amancên kirina giştpirsiyê li 
ser serxwebûna Kurdistanê şirove kirin û got ku 
ewê Kurdistan şerrê li dijî Dewleta Islamî, bi 
hevkariya leşkerê iraqî û civata navneteweyî, bajo 
(dewam bike). 

(rudawjiet, 21.09.2017) 

Kunliştgna Sûriyê 

Di 28 îlon de, serok Mesûd Berzanî pêşwaziya 
şandeke bilind a ENKSê (Encumena Niştimanî ya 
Kurdî li Sûriyê) kir. Wê ew ji bo encama erênî ya 
giştpirsiya li ser serxwebûna Kurdistanê pîroz kir. 

(rudaw.net, 28.09.2017) 

KURDISTANA TIRKIYÊ 


DÛMAHÎKA ŞERRÊ DI NAVBERA 
LEŞKERÊ TIRKÎ Û PKKê DE 


Şînorê Kunliştana Iragê. 

Di 18 îlon 2017 de, hêzên leşkerî yên tirkî li 
Silopî, yê girêdayî Şirnexê, li xala sînorî ya 
Xabûrê, dest bi tevgeran kir. Di heman demê de, 
tevgerên li dijî PKKê ajot (dewam kir). 

Qedexekirina hatûçûnê li du gund û erdên bajarokê 
Hawêlê, yê girêdayî Sêrtê (Siirt), hat daxuyandin. 
(rudawjiet, 18 û 20.09.2017) 


Di 20 îlon de, bi şev, firokeyên tirkî herêma 
Behdînanê û bajarokên Nêrwe Rêkan, li Kurdistana 
Iraqê, bombe kirin. 7 sîvîl hatin kuştin. Hukûmeta 
Kurdistanê ev yek riswa (protêsto) kir û ji Tirkiyê 
xwest ku rûmeta (hurmet) bingehên hevsîtiyê 
(cîrantî) bike. 

(rudawjiet, 2L09^2QU1 


KURDISTANA ÎRANÊ 


2 KOLBER TÊN KUŞTIN 



Di 04 îlon 2017 de, leşkerê îranî agir berda 
kolberên (barhilgir) kurd, li sînorê Hengejalê, 
nêzîkî Banê. 2 ji wan hatin kuştin : Qadir 
Behramî, 45 salî, û Heyder Ferec, 21 salî. 

Xelkê Banê li hemberî avahiya şaredariyê û 
nexweşxaneya Selaheddînê Eyyûbî xwe pêşan 
da. Polîs gazên hêstirrêj avêtin. Xwepêşanderan 
bi avêtina kevviran bersîva wî da. Hin kes deriyê 
şaredariyê şikand û ketin hundir. Şaredar ne li 
wê derê bû û karmendan soz da wan ku vê pirsê 
bişopînin. 10 xwepêşander hatin bin çav kirin. 

Di 05 îlon de, firoşgeh û kargeh deriyên xwe 
girtin û xelk li hemberî şaredariyê xwe pêşan da. 
Polîs bi gazên hêstirrêj bersîv da. 10 kes birîndar 
bûn û 10 jî hatin ragirtin. Bi ser de jî, polîs riya 
sereke ku digihêne şaredariyê girt. 


Li bajarê Merîwanê jî bazargan deriyên xwe 
girtin. 

Di 10 îlon de, muxtarê Banê ji xelk buhurandinê 
(efû) xwest û soz da ku kesên ragirtî azad bike. 

Di 6 mehan de, 28 kolber ji aliyê leşkerê îranî 
hatin kuştin. Kolberî ji sedema nebûna kar tê 
kirin. 

(RudawML 04.05.07.10 û 11.09.2017) 

SEROKÊ PARLEMENTA ÎRANÎ LI 
URMIYÊ 

Di 17 îlon 2017 de, serokê parlementa îranî, Alî 
Larîcanî, çû bajarê Urmiyê, li Kurdistanê. Di 
daxuyaniyeke çapemeniyê de, wî got ku ewê 
rewşa gola Urmiyê, ku ber bi zûhabûnê diçe, ya 
nebûna kar li vê navçeyê û pirsên hawîrdorê 
vekole. 

KLÎPEK LI SER GIŞTPIRSIYA 
KURDISTANA IRAQÊ 

Cuhanên kurd ên bajarê Saqizê klîpek amade kir 
û tê de ji xelkê Kurdistana Iraqê xwest ku, bi 
cillên kurdî, biçe sendûqên dengdanê û ji 
giştpirsiya li ser serxwebûna Kurdistanê re bêje 
"belê". 

(rudaw. net, 24.09.2017) 

KURDISTANA SÛRIYÊ 


DÛMAHÎKA ŞERRÊ LI DIJÎ DEWLETA 
ISLAMÎ 

REQQA 

39 DA1Ş tên kustin 

Di 24 demjimêran de, Hêzên Sûriya Dêmokratîk 
(HSD), ku YPG'ên kurdî bi rê ve dibin, 23 
şervanên Dewleta Islamî, li du taxên Reqqa, 
paytexta vê Dewletê li Sûriyê (weka Mûsilê li 
Iraqê), kuştin. Heta nuha, 65% ji Reqqa, ango 14 
tax, bi carek hatiye rizgar kirin. 

Tevgera rizgarkirina vî bajarî di 06 Hezîran 2017 
de dest pê kiri bû. 

(mdawjieti 01.09.2017) 

Ji 27 îlon de, şerr li gundê Riqe Semre bû. 16 
DAIŞ hatin kuştin û 3 birîndar kirin. 

Dewleta Islamî sîvîlan weka mertalên mirovî bi kar 
tîne. 

(rudaw. net , 29.09.201 7 ) 


Bernard Kouçhner li Reaaa 



Wezîrê berê yê fransî yê karên derve û hevalê 
Kurdan, Bernard Kouchner, çû Reqqa û tê de 
seredana şervanên kurd ên YPG (Yekîneyên 
Parastina Gel) û YPJ (şaxa jinan a YPG) kir. 
(mdawjiet, 0L092011} 

TIRKIYE DÎWAREKÎ DIN AVA DIKE 

Tirkiyê dest bi avakirina dîwarekî 4 km li sînorê 
Kurdistana Tirkiye û Sûriyê, li nêzîkî erdên 
çandinê, yên eva dawîn, kir û gelek zarar anîn wan. 

Ev dîwar di navbera gundê Baliya, yê girêdayî 
bajarokê Raco, yê navçeya Efrînê, li Kurdistana 
Sûriyê, û gundê Mercûqê, li Kurdistana Tirkiyê, 
ye. Avakirina wî di 20 Tebax 2017 de hati bû 
rawestandin. 

Bi ser de jî, leşkerê tirkî kamêrayên çavdêriyê li 
dirêjayiya sînor danîn û li wê derê xendekan 
dikole. 

(rudawjML 18 Û 22^09^20221 


NÛÇEYÊN NAVNETEWEYÎ 


ALMANYA Û YEKÎTIYA EWROPÎ 
Pêwendivên bi Tirkiyê re 

Berpirsiyara pêwendiyên derve û ewlehiyê ya 
Yekîtiya Ewropî, Federica Mogherini, beşdar bû 
12mîn Foruma Stratêjîk a Bled, li Slovênya. Wê tê 
de daxuyand ku ewê ev Yekîtî dyaloga xwe bi 


Tirkiyê re bajo (dewam bike), ji bo ku ew şirîkeke 
girîng û namzeda Yekîtiya Ewropî ye, li gel ku her 
du alî li ser hin babetan li hev nakin. 

Du rojan berê vê yekê, serokwezîra almanî Angela 
Merkel daxuyandi bû ku ewê Tirkiye nebe endama 
Yekîtiya Ewropî. 

(mdÇMJML 05.09.2017) 

ALMANYA 

Konfêranşa karşazên alman< kurd û iraaî 
Di 06 û 07 îlon 2017 de, li Hanovrê konfêranseke 
karsazên Almanya, Kurdistana Iraqê û Iraqê, bi 
sponsoriya ajansa çapemeniyê ya kurdî Rûdawê, 
bû. Amanca wê avakirina pêwendiyan û afirandina 
projeyên hevbeş bû. 

Wezîrên kurd ên plan, avakirin û geştyariyê 
(tûrîsm), û 100 şirketên Kurdistana Iraqê, beşdarî 
wê bûn. Bi ser de jî, 40 şirketên iraqî û 100 
şirketên almanî amade bûn. 

(rudawjieL 06.09.2017) 

AMERÎKA 



Aktorekî amerikî Kurdejd êzdî xwedî dike 
Aktorê amerîkî yê navdar, George Glooney, û jina 
wî Emel Clooney, deriyê xwe ji Kurdeke êzdî re 
vekir. Ev Kurd piştî azadkirina bajarê Mûsilê ji 
Dewleta islamî reviya bû Amerîka. Emel bi eslê 
xwe Lubnanî ye û parêzereke (avukat) naskirî ya 
mafên mirov e. Û ew parêzaera keça kurd a êzdî, 
Nadya Murad, ku ji Dewleta Islamî reviya bû (li 
bultenên Buroya Kurdî yên berê binêre), ye jî. 

(nida H’. nel, 07.09.2017) 

OTRÎŞ (Nêmsa) 

Li dijî ketina Tirkivê nav Yekîtiva Ewrovî 
Wezîrê otrîşî yê karên derve, Sebastyan Kurz, ji 
rojnameyeke almanî re daxuyand ku Otrîş li dijî 
ketina Tirkiyê nav Yekîtiya Gumrukî ya Ewropî ye 
û ku ew dixwaze ku giftûgoyên pê re, li ser 
namzediya wê, werin rawestandin. Û wî got jî ku 
di civîna wêbê ya vê Yekîtiyê di meha Cothmehê 
(octobre) de, ewê welatê wî pişgiriya Almanya di 
vî warî de bike. 

Kurz got ku eger Yekîtiya Ewropî giftûgoyên xwe 
bi Tirkiyê re rawestîne, ewê jê re 4,4 milyar € 
neşîne. 

(nida H’. net, 07.09.2017) 


NÛÇEYÊN ÇANDÎ YÊN KURDÎ LI CIHANÊ 


KURDISTANA TIRKIYÊ 


266.000 aestvarên îranê li Wanê 

Birêvebiriya geştyariyê (tûrîsm) ya bajarê Wanê 
daxuyand ku di 8 mehên dawîn ên vê salê de, 
266.000 geştyarên Kurdistana îranê û îranê 
seredana vî bajarî kir. Û wî got jî ku ew pêşbînî 
(texmîn) dike ku piştî cêjnê, ewê ev jimar bigihîje 
350.000. 

Irudaw.net, 01.09.2017) 


Di 28 Ilon 2017 de, Fêstivala Berhemên Herêmî li 
taxa Surê, li Amedê (Diyarbekir), bû. Nêzîkî 200 


Fêstivala Berhemên herêmî li Amedê 



8 
















celeb, ji 70 bajarên Tirkiye û Kurdistana Tirkiyê 
hatin raxistin. Ewê heta 5 Cotmeh (octobre) bajo. 
(mdawJML 28.09.2017) 

KURDISTANA SÛRIYÊ 

Fêrên kurdî, erebî û insilîzî li Efrînê 
Rêxistina jinan, Rewşen Bedirxan, ji 2012 de li 
Efrînê heye. Ew fêrên zimanên kurdî, erebî û 
ingilîzî dide zarok, jin û cuhanan. 

(mdawJML 03.09.2017) 

KURDISTANAIRAQÊ 

2mîn Fêştivala Navnetewevî va Fîlmê H Duhokê 

Ji 09 heta 16 îlon 2017, li bajarê Duhokê 2mîn 
Fêstivala Navneteweyî ya Rlmê, bi sponsoriya tora 
mêdyayî ya Rûdawê, bû. 131 fîlmên kurdî û biyanî 
hatin nîşan dan û 13 xelat stendin. Çalakiyên cihê jî 
hatin kirin. 

(mdawjieL 17.09.2017) 


KURDISTANA ÎRANÊ 

12mîn Fêştivala Sanova Gelen. U Menwanê 
400 hunermend beşdar bûn 12mîn Fêstivala 
Şanoya Gelerî ya Merîwanê, bajarekî parêzgeha 
Sinê, ku li sînorê Kurdistana Iraqê ye. Ew ji 42 
komên ji îran û Kurdistana îranê, û 8 welatên din, 
ku ji wan Kurdistana Iraqê, ne. Ev festival her sal li 
dawiya havînê dibe. 

(mdaw. net, 16.09.201 7) 

UNESCO 

Xelat ji keceke Pêşmerge re 
Li New Yorkê, UNESCO Xelata "Heroes" 
(Qehreman, Mêrxas) da Pêşmergeyeke Kurdistana 
Iraqê, Milazim Koçer Salih. Bi ser de jî, wê 
axaftinek kir. 5 kesahiyên din li cihanê jî ev xelat 
stend. 

Salih bi cillên Pêşmerge li kuçeyên vî bajarî 
gerriya. Ew li Duhokê, di 1990 de, bûye. Li 
akadêmiya leşkerî ya Zaxo xwendekar e û ji 8 
salan de Pêşmerge ye. 

( rudaw. net, 23. 09.20J 7) 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 2.000 navnîşanan re tê şandin. Ew bi 
kurdî û fransî ji aliyê Pervîn Cemîl tê nivîsîn û ji aliyê Jona Mustafa bo hollandî û Chirine Gerits bo ingilîzî tê wergerandin. 
Montaja wê ji aliyê Jona Mustafa tê kirin. Rênas Newrozî wê li ser CD'yan tomar (qeyd) dike û datîne serfacebook û malpera 
entêrnêtê, yên Buroya Kurdî. Ew li ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 
zimanan hene. 



FÊDÊRATION 

WALLONIE-BRUXELLES 



Vlaamse Gemeenschapscommissie Brussel 

